als_Latn dik_Latn sag_Latn
Kostandin Xhuvani, djali i ishdeputetes së Partisë Socialiste Luiza Xhuvani, bën ankim ndaj vendimit të gjykatës, që e dënoi me 35 vjet burg për vrasjen e katër personave në Tiranë. Xhuvani i është drejtuar Gjykatës së Apelit për të kundërshtuar vendimin e fajësisë, shpallur ndaj tij nga Shkalla e Parë më 10 mars të këtij viti.
Ai u dënua me burgim të përjetshëm për “vrasje në rrethana të tjera cilësuese” në dëm të Edison Jahos, Enea Xhajit, Arbër Demirajt dhe Xhanpaolo Azzolo në ngjarjen e 4 nëntorit 2014, në një lokal nate te Rruga e Elbasanit.
Për shkak të gjykimit të shkurtuar, djali i ish-deputetes i shpëtoi burgut përjetë, pasi gjykata e zbriti ndëshkimin në 35 vjet heqje lirie. Burime zyrtare bënë me dije se ankimi i të pandehurit Xhuvani është depozituar më 16 mars, kohë kur ai ende nuk e zotëronte vendimin e arsyetuar të Shkallës së Parë.
Mësohet se në ankimin e depozituar Xhuvani kërkon një masë dënimi më të butë. Ai e argumenton këtë kërkesë me faktin se të gjitha veprimet e tij janë kryer pa dashje, pa vullnet dhe pa ndërgjegje, për shkak se ka qenë nën efektin e alkoolit dhe të drogës.
als_Latn als_Latn als_Latn als_Latn